**Izziņa par atzinumos sniegtajiem iebildumiem**

Ministru kabineta rīkojuma projektam

**“Grozījums Ministru kabineta 2011.gada 8.februāra rīkojumā Nr.48 "Par būves Madonas ielā 26C, Jēkabpilī, nodošanu Jēkabpils pilsētas pašvaldības īpašumā" VSS-325**

1. **Jautājumi, par kuriem saskaņošanā vienošanās nav panākta:**

|  |  |  |  |  |  |
| --- | --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par elektronisko saskaņošanu un starpinstitūciju sanāksmi:**

|  |  |
| --- | --- |
| Datums: | **08.05.2021. (elektroniskā saskaņošana)** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1. | Rīkojuma projekta 3.punkts: “Atļaut Jēkabpils pilsētas pašvaldībai nojaukt par saviem finanšu līdzekļiem šā rīkojuma 1. punktā minēto būvi un pēc būves nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā." | **Tieslietu ministrija 06.05.2021.** atzinumā norāda, Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu. Saskaņā ar Publiskas personas mantas atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. No minētā izriet, ka valsts nekustamo īpašumu var nodot bez atlīdzības atvasinātai publiskai personai tās funkcijas vai deleģēta pārvaldes uzdevuma veikšanai. Tas nozīmē, ka īpašuma tiesības tiek nodotas uz laiku atvasinātai publiskai personai. Ņemot vērā minēto, Tieslietu ministrija lūdz papildināt anotāciju ar skaidrojumu par to, kā ar rīkojuma projektu tiks ievērotas Publiskas personas finanšu līdzekļu un mantas izšķērdēšanas novēršanas likuma prasības. | **Ņemts vērā.****Attiecīgi papildināta rīkojuma projekta anotācija.** | **Papildināts anotācijas I sadaļas 2.punkts:**Publiskas personas finanšu līdzekļu un mantas izšķērdēšanas novēršanas likuma 3.pantā noteikts pienākums publiska personai, kā arī kapitālsabiedrībai rīkoties ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.Ievērojot minēto, lietderīgākā rīcība ir atļaut Pašvaldībai par saviem finanšu līdzekļiem nojaukt Būvi, ja tas nepieciešams pašvaldības autonomās funkcijas īstenošanai. Ņemot vērā būves specifisko lietošanas mērķi (sūkņu māja) un to, ka VNĪ rīcībā nav informācijas, ka būve būtu nepieciešama citu valsts pārvaldes iestāžu funkciju nodrošināšanai, lietderīgākā rīcība, ir atļaut Pašvaldībai par saviem finanšu līdzekļiem nojaukt minēto būvi.Atļaujot Pašvaldībai par saviem finanšu līdzekļiem nojaukt Būvi, VNĪ nevajadzēs par kapitālsabiedrības finanšu līdzekļiem nojaukt Būvi (sūkņu māju), līdz ar to kapitālsabiedrība mērķi sasniegs ar mazāko finanšu līdzekļu izlietojumu.Bijušo valsts būvi šobrīd praktiski nemaz nav iespējams pārņemt atpakaļ valsts īpašumā, jo tā ir reģistrēta vienā nodalījumā ar zemi.  Pašvaldībai būtu jānodod valstij arī zeme.Augstākās tiesas Senāts Civillietu departamenta 2012. gada 30. augusta lēmumā lietā Nr. SKC-1904/2012 ir atzinis, ja zeme un ēka ir reģistrēti vienā zemesgrāmatas nodalījumā kā vienots nekustamais īpašums, īpašuma atsavināšana iespējama, tikai zemi un ēkas, vai to daļas, atsavinot vienlaikus. |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
| Ojars.Valkers@vni.lv |
| (e-pasta adrese) |

Ilvija Peimane

VAS “Valsts nekustamie īpašumi”

Tiesību aktu daļa

Tiesību aktu speciālists

Talejas iela 1, Rīga, LV-1026

E-pasts: Ilvija.Peimane@vni.lv